BM ต้อนรับ RUS เข้าเยี่ยมชมกิจการ
BM ต้อนรับ ม.เทคโนโลยีราชมงคลสุวรรณภูมิ เข้าเยี่ยมชมกิจการ พร้อมหารือความร่วมมือด้านวิชาการและการวิจัยระหว่าง 2 องค์กร
BM ต้อนรับ ม.เทคโนโลยีราชมงคลสุวรรณภูมิ เข้าเยี่ยมชมกิจการ พร้อมหารือความร่วมมือด้านวิชาการและการวิจัยระหว่าง 2 องค์กร
31 ม.ค. 2566

นายธีรวัต อมรธาตรี กรรมการผู้จัดการ บริษัท บางกอกชีทเม็ททัล จำกัด (มหาชน) หรือ BM พร้อมด้วยผู้บริหารบริษัท และ นายจิรศักดิ์ เยาว์วัชสกุล กรรมการผู้จัดการ บริษัท บีเอ็ม อินโนเทค อินดัสตรี้ จำกัด หรือ BMI บริษัทลูกของ BM ร่วมให้การต้อนรับ ผู้ช่วยศาสตราจารย์พัชระ กัญจนกาญน์ คณะบดีคณะวิศวกรรมศาสตร์และสถาปัตยกรรมศาสตร์ มหาวิทยาลัยเทคโนโลยีราชมงคลสุวรรณภูมิในโอกาสเข้าเยี่ยมชมกิจการ
รวมถึงพร้อมหารือความร่วมมือด้านวิชาการและการวิจัยระหว่าง 2 องค์กร ในฐานะที่ BM เป็นผู้ผลิตและจำหน่ายสินค้าแปรรูปผลิตภัณฑ์เหล็กใน 6 กลุ่มสินค้า ได้แก่ รางและท่อร้อยสายไฟฟ้า , ตู้สื่อสาร ตู้ไฟฟ้า และตู้โลหะ , แผงควบคุมไฟฟ้าและโคมไฟฟ้า , โลหะเชื่อมประกอบ , แม่พิมพ์โลหะ เครื่องมือ และอุปกรณ์ รวมถึงชิ้นส่วนโลหะ ภายใต้การผลิตด้วยเทคโนโลยีและระบบออโตเมชั่นที่ทันสมัยแห่งหนึ่งในประเทศไทย ณ บริษัท บางกอกชีทเม็ททัล จำกัด (มหาชน) อำเภอพระประแดง จังหวัดสมุทรปราการ เมื่อเร็ว ๆ นี้